b'\n_START_ARTICLE_\nLev Alburt\n_START_PARAGRAPH_\nLev Osipovit\xc5\xa1 Alburt (\xd0\x9b\xd0\xb5\xd0\xb2 \xd0\x9e\xd1\x81\xd0\xb8\xd0\xbf\xd0\xbe\xd0\xb2\xd0\xb8\xd1\x87 \xd0\x90\xd0\xbb\xd1\x8c\xd0\xb1\xd1\x83\xd1\x80\xd1\x82) (s. 21. elokuuta 1945 Orenburg, Ven\xc3\xa4j\xc3\xa4) on yhdysvaltalainen, alkuaan neuvostoliittolainen shakinpelaaja ja shakin suurmestari. Alburt toimi aiemmin opettajana Odessassa. H\xc3\xa4n voitti shakin ukrainanmestaruuden vuonna 1974 ja oli parhaillaan viides shakin neuvostoliitonmestaruuskilpailuissa. H\xc3\xa4n sai kansainv\xc3\xa4lisen mestarin arvon 1976 ja suurmestarin arvon vuonna 1977._NEWLINE_Vuonna 1979 Alburt haki turvapaikkaa Israelin Bonnin l\xc3\xa4hetyst\xc3\xb6st\xc3\xa4 ja loikkasi Yhdysvaltoihin. Alburt pelasi Yhdysvaltain ensimm\xc3\xa4ist\xc3\xa4 p\xc3\xb6yt\xc3\xa4\xc3\xa4 jo Maltan shakkiolympialaisissa vuonna 1980._NEWLINE_Alburt on voittanut shakin yhdysvaltainmestaruuden kolmesti, vuosina 1984, 1985 ja 1990. H\xc3\xa4n on my\xc3\xb6s tuottelias shakkikirjailija.'